Aṭas n tezrawin i d-yellan ɣef tsekla taqbaylit tamensayt, gar-asent llant tid i d-yemeslayen ɣef yinzan d lemɛun, maca ur wiḍent ara ad semgirdent gar sin n lesnaf-a s wudem ubriz. Ɣef wanect-a, yettili-d usexleḍ gar-asen, imi heddren-d fellasen amzun d yiwen n ṣṣenf. Ssebbat n wanect-a, d amcabi ameqran yellan gar-asen, ama seg tama n ugbur neɣseg tama n talɣa akked twuriwin (Djellaoui, 2007,39).